R5dwMg/zh-wiki-yue-long huggingface dataset:
但係亦引起部份媒體對佢嘅軍人身份嘅撻伐，譬如《首都早報》就以鬥大頭版《屌！反對軍人組閣》為題，作家苦苓亦以「國嘅將亡，必有ⅩⅩ」為由宣佈「停筆七七四十九天」。1990年5月19號，民主進步黨甚至發起「反軍人干政大遊行」，但國民黨則以美國艾森豪威爾嘅例子反駁，認為郝柏村組閣係軍人從政，而唔係軍人干政。
由於李登輝同郝柏村對兩岸關係同政策嘅睇法唔同，有時郝會利用行政院長嘅副署權同李交涉。譬如蔣仲苓升一級上將案。由於蔣氏已屆退役年齡，而李企圖以升蔣氏做一級上將加以留用，但郝柏村等人以蔣經國生前嘅制度來反對。
郝柏村約同國防部長召開軍事匯報，本來行政院長召國防部長開會係合法嘅，但係被民進黨立委譏係召開軍事會議，企圖奪去總統嘅軍事統帥權。引來民進黨嘅大打抨擊。當時擔任民進黨立委嘅葉菊蘭被問同埋佢嘅指控郝柏村召開軍事會議企圖政變嘅消息來源時，甚至表示係佢嘅先夫鄭南榕託夢告知。
1992年立法院改選，國民黨重大挫敗。雖然國民黨黨內對提名同埋選舉上刻意杯葛以同埋提名另一候選人來同新國民黨連線嘅立委對抗。但喺黃復興黨部自行配票下，集思會立委大幅落選，喺民意支持下新國民黨連線嘅立委，譬如王建煊、趙少康等高票當選。
李登輝以行政院嚮立法院負責係名迫郝柏村辭職，但郝柏村堅持要喺國民黨中常會通過。1993年國民大會閉幕時，民進黨國代同一啲國民黨國代大呼郝柏村下臺，郝唔肯受屈，喺度高呼「中華民國萬歲，消滅臺獨」後宣佈辭職。
2020年，郝海東因被指支持方方而陷入輿論戰。同年6月4號，根據德國之聲報導，郝海東喺當日同「爆料革命」發起者郭文貴同美國白宮前戰略顧問班農等共同宣布成立「新中國聯邦」，同時郝海東宣讀咗「新中國聯邦宣言」並聲稱要「消滅中共」。
截至德國之聲發稿嘅時候，郝海東嘅新浪微博賬戶遭到封號。另有兩家中國大陸媒體虎撲同《體壇週報》喺當日譴責郝海東發表嚴重損害中國主權嘅言論，並由即日起禁止報導同討論一切有關郝海東嘅內容。佢個仔郝潤澤嘅微博亦因為有大量網民留言「太子殿下」、「聯邦太子」等稱呼後同樣畀封殺。
另有媒體報導稱，郝潤澤任職後衛嘅尼什拉德尼奇基足球會喺單嘢發生後冇幾耐就將佢炒。郝海東同老婆葉釗穎喺六月中接受香港蘋果日報專訪，談及自己要成立「新中國聯邦」嘅原因，係其喺2019年10月到香港旅遊時目睹反送中運動，睇到數以萬計嘅香港人有序遊行，就遭到港府同中共打擊，就好似六四事件重演，令其悲憤不已，因而決意同中共決裂。
2017年5月，星架坡濱海灣金沙喺香港高等法院起訴孔令輝，話孔令輝喺2015年2月19號向呢座賭場借咗100萬星架坡元。原告指控話，孔令輝淨係還咗54.5萬星架坡元，因此法庭要求孔令輝清還45萬星架坡元。
喺世錦賽嘅孔令輝話，呢次事件喺2015年春節發生，佢同親友喺星架坡旅遊期間，佢喺親友喺濱海灣金沙娛樂城賭博。當時佢側邊睇，陣間孔令輝幫佢哋攞籌碼，並留低私人信息。喺獲悉消息之後，中國乒乓球協會詢問孔令輝，話情況屬實。
龔如心生前係香港最有錢嘅女人，又俾福布斯雜誌評為亞洲頭號女富豪，資產超過300億港紙。龔如心響中國上海出世，之後成家搬到香港住，最後變咗做香港企業家，後生嗰時同佢老公王德輝一齊搞華懋集團。由於成日以兩條辮嘅造型露面，因此有「小甜甜」嘅稱號。
1945年二戰結束，華懋公司搬來香港，而王德輝1947年來香港讀書，而龔如心就1955年中到香港，住響王家。1955年9月29號龔如心十八歲生日，佢就嫁畀王德輝，入佢家公華懋有限公司幫手，1960年兩仔爺開華懋置業，做地產生意，最後變成家下華懋集團。
1983年王德輝俾人綁架，龔如心畀咗 8,580 萬贖金先放人。1990年王德輝又俾人綁架，龔如心畀咗 4.68 億元贖金後，王德輝都係連影都無。龔如心透過攤薄王德輝嘅參明有限公司股份，接管華懋集團主席。
1999年王廷歆入稟高等法院，宣布失蹤多年嘅王德輝死亡，王廷歆同龔如心爭遺產，對簿公堂。2001年翁媳世紀爭產案開審，審咗172日。2002年高等法院裁定龔如心所持1990年遺囑係偽造，王廷歆跟1968年遺囑，係遺產唯一受益人。
警方商業罪案調查科重拉咗龔如心，話佢偽造文件，不過准佢自簽保釋金5500萬蚊。2004年上訴庭駁回龔如心上訴，維持原判。2005年終審庭宣布龔如心上訴得直，係王德輝遺產唯一受益人，保住逾300億元身家。
揚雄天生漏口，相貌一般。佢後生嗰時就已經好勤力讀書，係司馬相如嘅擁躉，然之後都寫過《甘泉》同埋《河東》兩篇詞賦。佢轉而研究哲學之後開始模仿《論語》作《法言》，參考《易經》作《太玄》。佢主張「有生者必有死，有始者必有終」嘅諗法，全力反對古代方士嘅學說。
1915年袁世凱搞帝制運動嗰陣，封黎元洪做武義親王，黎元洪唔肯接受。1916年6月袁世凱過身後，黎元洪繼任大總統。1917年，佢同段祺瑞喺對唔對德國宣戰度意見分歧。黎元洪搵張勳入北京調解，但係張勳就趁機復辟咗宣統帝。
黎民偉1911年加入國民黨，跟孫中山搞革命，後尾重做埋戰地記者，拍過北伐。1921到1928年間，佢響上海拍戲。期間，1923年2月11號，黎民偉同黎北海、黎海山、羅永祥、梁少坡、譚伯烈、陸醒伯等人，響香港開民新製造影畫片有限公司，間公司後尾移去上海。
黎瑞恩係香港親中派嘅支持者，喺香港反送中運動期間，曾經發表批評示威者嘅言論，又支持警察，引起一啲歌迷嘅不滿同批評。其中2020年8月，佢喺社交媒體透露自己塊面出現「皮蛇」，有啲網民同媒體話呢啲喺佢親共嘅報應。
事緣香港浸會大學學生會會長方仲賢因為去深水埗鴨寮街購買觀星用嘅觀星筆，畀警方以「藏有攻擊性武器」嘅名義拘捕。黎瑞恩喺私人Facebook入面話要試吓用射方仲賢對雙眼證明唔係攻擊性武器，又話450nm波長雷射筆無可能用嚟觀星。
結果引來唔少網民同佢爭論，有網民反駁話喺鴨寮街賣嘅都應該合法，唔合法一早拉咗，又話好多老師教書嗰陣都會用雷射筆。有支持者上載粉碎多張黎瑞恩CD嘅照片，亦有網民表示要刪除同佢嘅合照，更有網民將佢另一個支持警察嘅藝人譚詠麟相提並論，將佢定義為譚詠麟2.
0。律師黃國桐回應事件嘅時候，都話當非法用嚟攻擊人身，先可以定性為攻擊性武器，對方只係買，未足以構成攻擊性武器。前歌手文恩澄亦都反駁黎瑞恩，話5000mw嘅激光筆的確有危險，但方仲賢嗰支得20mw，連對眼都唔會有害。
佢支持北京未經諮詢或香港人同意，強行訂立，並且被國際社會反對嘅《港版國安法》，亦曾經有份參與一份支持聯署，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
因應佢嘅親中立場，佢成為咗唔少網民批評嘅對象。喺2021年1月，網絡媒體幫港發聲舉辦「滴答樂壇我最討厭的頒獎禮」，由網民選出「我最討厭的男歌手、女歌手」。唔少網民因應藝人親中同支持警察嘅取態去提名同投票，最終黎瑞恩成為「我最討厭的女歌手」第二名。
黎智英係少數同泛民主派關係緊密嘅生意人，亦因為咁佢經常受到親中建制派嘅攻擊。其中一個親中陣營對佢嘅指控，就係話佢收美國CIA或者其他外國勢力嘅錢，當中以《東方日報》最經常用「黑金」形容黎智英。面對呢啲指控，黎智英曾經喺2016年3月2號喺壹週刊話，佢嘅身家金錢來源，由佢後生嗰陣創辦公明織造廠，到80年創辦佐丹奴，到後來再創辦壹傳媒同旗下各國媒體，都可以從工商處、銀行戶口同埋稅務局有稽可查。
戴耀廷，MH，係香港泛民主派學者，曾經係香港大學法律系副教授。佢喺2014年9月底展開讓愛與和平佔領中環嘅運動爭取香港普選，金鐘等地區癱瘓兩個半月，事後香港法庭判佢「串謀犯公眾妨擾罪」、「煽惑他人犯公眾妨擾罪」成，要坐16個月監。
2015年10月30號晏晝，據澳門警方接報，喺氹仔海洋花園嘅一間公廁女廁入面發現一條女屍，經法醫調查後證實係賴敏華，但現場冇發現任何遺囑，初步相信佢係自殺。事後澳門特別行政區政府臨時召開發佈會宣佈賴敏華死訊，同時宣佈由保安司司長黃少澤暫代澳門海關關長職務。
賴慰玲，香港女演員同主持，而家係無綫電視經理人合約女藝員，曾經演過唔少舞臺劇，以前係香港電台節目主持。佢喺2014年嘅TVB劇集《女人俱樂部》扮後生版張慧儀之後開始多人識。佢喺2020年憑《反黑路人甲》嘅「蔣千霞」攞到《萬千星輝頒獎典禮2020》「最佳女配角」。
游莨維係香港無綫電視男藝員。佢2006年參加節目《一擲千金》中只贏得一蚊獎金而有「一蚊Joe」呢個花名，之後無綫電視同佢簽約，佢跟住參加2008年第22期無綫電視藝員訓練班旁聽生入行。佢拍過唔少電視劇，但都係閒角，代表作反而係細路節目《問問Master Joe》嘅主角Master Joe。
游莨維長年係《東張西望》其中一位主持，但佢喺節目入面嘅主持手段，唔止一次被批評。其中喺2016年4月，亞洲電視因為政府拒絕續牌，需要終止免費廣播，佢喺亞視門口訪問亞視新聞部嘅主播嗰陣就被指幸災樂禍，甚至疑似用口形爆粗鬧人。
《年少日記》，係2023年上畫嘅港產片，屬第五屆首部劇情電影計劃大專組作品，由盧鎮業、鄭中基、陳漢娜、韋羅莎、黃梓樂、何珀廉、戴玉麒、歸綽嶢、周漢寧、梁祖堯主演，卓亦謙執導，爾冬陞監製。故仔用香港學生自殺問題做題材。
1980年，阮儀三來山西平遙考察，見到城牆拆緊。於是同平遙縣政府提議，要佢哋即刻停止「建設性破壞」工程。之後，阮儀三重新編製《平遙縣城總體規劃》，重去北京同全國政協委員傾呢劑嘢。卒之喺下半年爭取到文化部撥款七萬文，愛來恢復古城牆。
阮小儀1996年加入商業電台，初期響廣告部做創作。後尾協助王仲凱，演出禮拜日黃昏搞笑節目《廢話小說》之後得到賞識，轉職做DJ。之後同另一位DJ森美主持《森美變態樂園》。因為佢哋合作得好好，所以之後兩個人一直都合作主持節目。
好似《森美小儀 dot dot dot》、《森美托小儀所》、《森美小儀山寨王》、《森美小儀K饉40》、《森美小儀COLOR CAFE》、《森美小儀餓𡃁之van》、《森美小儀餓𡃁之home》、《架勢堂》等等。
佢精通音律，自細就識琴、笛，能根據音樂填詞，天資穎敏，有寫得出好文章嘅文才。因爲佢嘅樣生得醜，所以畀人嗌做温鍾馗，但佢有文才，考律賦時，要八韻成一篇，佢叉起手一吟就有一韻，八叉八韻就完成八韻詩，所以時人稱佢做温八叉、温八吟。
雖則有咁高才華，次次考進士都落榜，噉係在於佢嘅輕率行爲好多。有關温庭筠性格嘅軼事傳得幾多，大體上以佢浪漫嘅性格同品行放蕩爲主。温庭筠初初到長安時，幾多人尊重佢出衆嘅才華，佢亦自信自身嘅才華，結果佢出入啲花街柳巷，同啲公卿子弟飲酒度日，毫無念慮噉沉迷酒色。
有次醉咗犯咗夜禁，同啲警官衝突，以致畀人打甩牙，將佢唱衰成個京師，落得好壞嘅名聲。加之佢又得失權貴，好唔畀面噉批判啲當權者，於是好快乞人憎。喺考場佢又恃住自身嘅才華，多番爲鄰席嘅人作詩，幫佢哋作弊，以致畀人稱呼做「救數人」。
甚至於丞相呢種當權者都夠膽放肆。佢曾經喺宰相令狐綯屋企度寄食，但因爲佢譏諷宰相無學問，又整蠱令狐綯，結果攀咗出來，亦因此得罪貴人而備受打壓。大中九年，佢最後一次考進士，因爲驚佢又幫人作弊，而特召佢喺簾前受試，因此佢大鬧科場，喺遞年流放去隨縣做縣尉。
唐懿宗年間，咸通六年，温庭筠任命爲國子助敎，來年舉任主試，掌管國子監試。因爲喺科場屢受壓制，所以佢主持考試與衆不同，佢提示啲人聽，佢會嚴格按照文章基準來判斷人，杜絕因人取士嘅歪風，喺當時傳爲美談，但亦因此招致權勢貴族嘅不滿。
佢爲咗表明自己完全以文判等，將文章公之於衆，包括批判施政、暴露腐敗者嘅詩文，因爲噉惹來咗宰相楊收等人嘅憤怒，結果佢貶官爲方城尉。之後嘅生平不可攷，有講法話呢陣時佢人到高齡，咸通七年喺憂鬱中離世。而據新舊《唐書》，話徐商原本仲喺京師保佢，無奈徐商調任，所以佢唯有貶官，《唐才子傳》更加話佢最後流落江湖直到死。
温庭筠嘅詩同詞都好，喺詩方面同李商隱一樣有名聲，喺詞方面同韋莊齊名。佢嘅詩詞善於挖掘對象，有色彩美同音律美。佢嘅詩包含個人嘅遭遇、對時政嘅諗法、喺行旅中所感到嘅感慨等，佢嘅詞有好多作品係寫女人嘅閨情，寫得纖細又精巧。
温庭筠係晚唐嘅詩人同詞人，特別係佢嘅詞喺中國文學史度佔有重要位置。歷代評論家都評價佢做「花間派鼻祖」，噉係因爲佢對呢個詞派嘅風格、詞格形成扮演緊要角色，因爲噉《花間集》收錄得最多嘅係温庭筠嘅詞。詞本來生發喺民間，到温庭筠手度鍛鍊過，先引起文士嘅關心，以後五代同宋代嘅詞人先會競相創作，令詞成爲中國文學嘅主要文體之一。
喺温庭筠以前嗰啲詩人係借民間詞形式來作詞，而温庭筠有音樂嘅才能，能夠據樂曲定詞調，再注入文學嘅才能，創作出多過前人嘅詞作，所謂「能逐弦吹之音，爲側豔之詞」，佢啲詞有浪漫嘅、唯美嘅感性表現，色彩濃淡，造語華靡，造成佢嘅風格「香軟，脂香粉味」。
呢種風格影響到後世詞人，形成「花間派」，而佢尊榮爲第一人。温庭筠詞嘅主題大略限定喺女性嘅姿態、愛情、思戀、離別同願望，諸如相思之愁等。題材係偏狹，但妥當嘅睇法係既有温庭筠個人嘅個性趨向，亦有詞喺發展初期嘅詞格起因。
2018年11月3號凌晨，友人發現藍潔瑛喺赤柱馬坑邨良馬樓屋企過咗身，終年55歲。《南華早報》引述匿名警方高層消息指，警員發現藍 leoi1 低响廁所，當場宣告死亡，相信已經死咗一段時間。隔籬鄰舍响禮拜三最後一勻見到佢，而佢响嗰日亦有電話紀錄，即係佢响中間呢兩日過身。
1999年，涉及立榮航空爆炸案，二審被判刑7年6個月。2008年，三審獲判無罪。2011年5月12號，花蓮高分院指出，全案嘅更審無罪判決超過2次，因此依據《刑事妥速審判法》第八條嘅規定，全案不能再上訴最高法院，古金水無罪定讞。
2014年底檢驗出罹患多發性骨髓瘤，喺接受外科手術及異體造血幹細胞移植後病情一度穩定而出院，但之後仍然復發。2016年4月20號因為過度疲累進入台大醫院住院治療，醫院於5月21號發出病危通知，終於因合併肺炎導致敗血休克，於同年5月25號早上6點11分喺台大醫院病逝，終年56歲。
2012年8月15日，古思堯同埋其它香港保釣行動委員會成員一齊登上釣魚島。 8月17日，團隊抵港開簡單記招嗰陣，喺電視台直播期間爆出「喂喂喂，你企開啲啦，屌你老母。」 嘅廣東話粗口，全句完整地喺免費電視裏面清晰播出，引起市民嘩然。
2020年香港七一遊行前夕接受訪問時自爆患大腸癌末期，凈低兩年壽命。對於抗爭方式，古思堯話雖然唔支持港獨及暴力抗爭，但佢認為中國政府及港共政府嘅行為容唔落市民和平抗爭嘅空間，得更激進嘅抗爭方式先攞到成效，並勉勵年輕人唔要放棄，寄語入獄嘅年輕人唔要感到後悔同埋難過，因為造成呢樣嘅局面嘅係中港政府。
2022年2月4日清晨六點幾，多名警方國安處警員喺長沙灣青山道永盛工業大廈，以涉嫌「煽動顛覆國家政權罪」拉古思堯。佢原定早上到中聯辦反北京冬季奧運會，批評中國中央政府漠視被捕嘅香港市民同埋政治人物，只顧籌辦冬奧「粉飾太平」。
2018年3月27日，古思堯喺東區裁判法院被裁定涉於2017年7月15日悼念已故諾貝爾和平獎得主劉曉波嘅燭光遊行及10月1日國慶遊行嗰陣倒置同埋畫花中國國旗，同埋在2018年1月1日元旦遊行嗰陣畫花香港區旗，被裁定兩項侮辱國旗罪同埋一項侮辱區旗罪罪成，每項控罪各判坐兩個月監，同期執行，合共坐兩個月監。
2022年2月4日，佢原定喺北京冬奧開幕日抬棺材去中聯辦抗議，但未出發畀國安警拉，被控企圖作出或準備作出一項或多項具煽動意圖嘅行為罪。到同年7月12日，港區國安法指定法官、主任裁判官羅德泉指佢喺棺材寫上「打倒共產黨」、「結束一黨專政」等字句，代表推翻政府、煽動，而古思堯被捕前已準備好示威嘅運輸安排同埋通知傳媒，認為屬「企圖」行為。
他得悉判決後隨即解僱律師並自行求情，表示願意做民主人權運動的「鬥士、勇士、烈士」和「屢敗屢戰，死不悔改」。裁判官多次提醒他不要將法庭政治化，並形容他堅持示威是其自己個人選擇，並指他在犯案前已經有健康問題，不會因此而減刑。
紀卓如1948年就讀中華大學經濟系。1949年4月參加革命，同年12月參加新聞工作。1949年分配到中南人民廣播電臺，先後做記者、記者站長、記者部主任、副臺長、黨委委員。中國廣播電視學會理事，省作家協會會員。
紀凱婷係香港上市公司龍光地產董事局主席紀海鵬個太子女，亦係公司嘅非執行董事。佢喺《福布斯》公佈嘅「2014年全球富豪榜」入面，做咗「最後生有錢人」，主要資產係佢用唔同公司攞住龍光地產一共八成半股權，身家夾埋有13億美金。
歐家裕以前讀迦密主恩中學，2008年開始做模特兒，屬名模Mandy Lieu嘅公司旗下，2009年曾經代表香港到海南三亞參選《Elite Model Look》模特兒大賽，之後拍過唔少廣告。2015年，佢加入過藝人鄧麗欣搞嘅女子排球隊Loey。
尤曾家麗1977年加入香港政府做政務主任，喺多個決策局同部門服務過，參與嘅範疇包括保安丶屋宇及地政丶教育統籌丶運輸丶衞生及食物安全等等。1995年至1997年做副保安司，1997年至2000年做行政署長，2000年至2002年做資訊科技及廣播局局長，2002年至2007年做衞生福利及食物局常任秘書長。
2007年至2010年做民政事務局常任秘書長。2010年2月做政務主任招聘委員會主席。2010年4月退休，離開公務員隊伍。2012年9月6號獲政府批准，畀職業訓練局委任為執行幹事，由2013年1月1號起生效，至2021年年底離任。
佢啲作品流傳廣泛之極，一時間好興，所以嗰陣有人話「凡有井水飲處，即能歌柳詞」。佢早排住喺汴京，經常去歌樓酒肆蒲，寫咗唔少詞關於啲中下層市民嘅生活同心理，啲好多係啲歌妓或者失意文人嘅。因為覺得佢寫嘅好多係艷詞，啲士大夫鄙視並排斥佢，影響埋佢嘅仕途，導致佢中年以後先中到科舉，之後就流落到各地去任啲細官職。
安祿山本身係喺大唐邊境地區生活。因為識六種語言，又熟悉當地，所以由742年計起，安祿山先後出任咗四個州郡嘅節度使，掌握咗今日河北一帶嘅軍政大權。當時奚族同契丹族不時攻過嚟，安祿山平定兩族有功，獲得唐玄宗重用。
大約754年嗰陣，當時楊國忠已經認定安祿山會作反，楊國忠同唐玄宗講，試下召安祿山嚟，佢一定唔嚟。但係安祿山就喺754年正月上朝，搞到玄宗更加信任安祿山。太子李亨亦都認為安祿山會作反，佢都有同唐玄宗講，但玄宗唔信。
755年二月，安祿山請求以蕃人將領32人取代漢人將領，韋見素勸唐玄宗唔好批准，但係玄宗都係批准咗。755年六月，玄宗召安祿山嚟長安睇佢個仔安慶宗嘅婚禮，安祿山話有病唔嚟。七月，安祿山話將3千匹馬獻畀朝廷，而且仲派幾千人送啲馬嚟，河南尹達奚珣覺得唔對路，叫朝廷叫安祿山等到冬天先送馬，而且由朝廷派人運送，唔使出動佢啲部隊，之後玄宗亦開始對安祿山起疑。
當時楊國忠掌權，安祿山同佢不和。結果安祿山決定喺755年十一月起兵作反。同年十二月攻佔洛陽。756年正月，安祿山自立為大燕皇帝，改元「聖武」。唐軍本嚟可以守住潼關，再等其他軍隊進攻安祿山後方，但係響玄宗催促之下，潼關啲唐軍侷住喺756年六月出關攻打叛軍，結果慘敗，畀叛軍攻破潼關。
裴秀自細好學，有風操，八歲就識寫文章。佢阿叔裴徽有盛名，所以賓客好多。裴秀十幾歲時，但凡拜訪裴徽嘅人，都會順便探埋裴秀。不過裴秀生母地位微賤，大婆待薄佢哋母子，但係由於佢嘅仔嘅名聲，啲賓客都對佢生母幾客氣，大婆知咗後再都唔蝦佢哋。
渡遼將軍毋丘儉將裴秀推薦畀大將軍曹爽，於是曹爽闢拜佢做掾屬，畀佢繼承老豆爵位清陽亭侯。244年老豆過身，裴秀服喪後同兄弟均分家產。248年改任黃門侍郎。之後雖然曹爽畀朝廷誅殺，但裴秀未受牽連。無耐裴秀做廷尉正，喺司馬昭做安東將軍、衞將軍同吳、蜀作戰時，裴秀擔任司馬，佢提嘅意見多數都採納咗。
257年諸葛誕起兵反司馬昭，裴秀同陳泰、鍾會一齊做參謀，參加司馬昭嘅討伐軍。平定諸葛誕後，裴秀轉任尚書，封爲魯陽鄉侯。260年，曹髦反抗司馬昭被殺，裴秀出計立曹奐爲帝，於是由鄉侯升爲縣侯，改任尚書僕射。
司馬昭原本未諗定繼承人，當時有意想封司馬攸，司馬炎驚無份，想求助裴秀，於是裴秀同司馬昭推薦司馬炎，就噉樣令司馬炎定爲繼承人。司馬炎上位後，拜裴秀做尚書令、右光祿大夫，同王沈、賈充一齊做開府。司馬炎稱帝建立晉朝後，裴秀封爲左光祿大夫、鉅鹿郡公，食邑三千戶。
268年，朝廷落詔加封裴秀做司空。司空呢個位幾高下，而且主管土木、田地，所以裴秀唔使似喺尚書令時咁忙，可以睇到各地嘅地理狀況同地理資料。加埋裴秀天生聰明，又隨軍做過參謀，關注過各地嘅山川形勢，佢見到《尚書・禹貢》記嘅嘢咁耐，啲嘢都變曬，有啲則係誤傳，所以作咗十八篇嘅《禹貢地域圖》，並且喺序中提出「製圖六體」。
裴秀創制啲規章制度，晉朝朝廷多數沿用佢創制嘅嘢，喺當時稱爲「當世名公」。泰始七年，佢食寒食散，食咗呢種藥係要飲熱酒，但佢誤服凍酒，結果中毒身亡，享壽四十八歲虛歲。朝廷出詔書哀悼佢，並且頒佢諡號做元公。
而家流傳落嘅只有《禹貢地域圖》嘅序文，其中佢提出製圖六體，即係分率，准望，道里，高下，方邪，迂直。而家對前三樣睇法一致，分率即係比例尺，准望即係標嘅方向，道里即係兩點嘅距離。至於高下、方邪、迂直，有比較多解釋，一般認爲意思係高取下、方取斜、彎取直，即係測量時由於地形高低、道路彎曲，只能求到曲線距離，要將佢計成直線距離先再標喺圖度。
喺裴秀之前，中國喺繪製地圖方面嘅經驗幾成熟下，但無理論化。裴秀提出製圖六體後，就畀中國古時嘅繪圖師遵守，比如唐代賈耽、宋代沈括都以製圖六體做規範。喺西洋地圖投影法傳入中國前，製圖六體一直係中國古代地圖嘅繪製準則，對中國嘅地圖學發展影響極大。
蓋世寶係香港無綫電視藝員。佢喺香港出世，祖籍河南開封，參加1995年第8期無綫電視藝員進修班而入行，主要做細路節目主持，包括《閃電傳真機》、《至Net小人類》同《放學ICU》，係繼譚玉瑛之後歷年第二資深嘅香港細路節目主持。
屈臣氏係亞洲地區嘅一間連鎖個人護理產品嘅零售商，亦係長江和記實業旗下嘅一間公司，主要做藥房、個人護理同健康護理嘅生意，而家喺中國大陸、香港、澳門、臺灣、星加坡、馬來西亞、印尼、泰國、日本、南韓、菲律賓、土耳其同烏克蘭都有分店。
前656年，齊桓公借自己嘅妾室蔡姬俾蔡國嫁到楚國嘅事，率領中原諸侯，包括宋、陳、衛、鄭、許、魯、曹、邾，去討伐蔡國。楚成王救蔡國，齊楚兩國響召陵嗰庶會盟。楚成王派屈完，屈完話齊楚風馬牛不相及，齊國憑啲咩去進犯楚國。
喺2014年佔領中環運動，屈穎妍支持建制派，支持反佔中，但多次喺佢嘅專欄發表警察用武力鎮壓學生同埋佔領公民廣場等同去大眾銀行打劫一樣嘅行為。佢亦曾經試過多次，喺佢嘅專欄文章混合一啲虛假資訊，例如，佢曾經發表假新聞，老屈陶傑同美國中央情報局人員食飯，結果被陶傑反駁，揶揄佢創作創作Fake News而自行『開心日報』。
另外，喺2021年4月，學術期刊Information Systems Frontier亦有文章發表，批評屈穎妍作為新聞工作者，甚至作為大學傳理學系嘅兼職講師，但就其身不正，發表假新聞同仇恨言論，令香港嘅政治兩極化加劇，而Twitter喺2019年8月移除咗唔少假帳戶同內容，當中唔少轉載咗屈穎妍嘅言論，亦正好證明呢啲對屈穎妍嘅批評。
喺2015年，有多名軍裝警察被影到喺街市買海鮮，涉嫌違反警察通例，但係屈穎妍就發表《連呼吸都是罪》一文，喺無證據嘅情況下，話佢哋其實在處理海鮮阻街案件，所以要帶海鮮返去做證物。有評論就反駁佢，話呢啲案件係應該由食環署處理，就算案件要警方搜集證據，現場拍攝已經可以，無需要海鮮當證物。
2016年11月，屈穎妍曾經喺親中派堅料網發表《大哥蒙難了》一文，當中指喺美國276張選舉人票就做總統，比起689票少，但佢就並無提及當時香港選委會入面，唔計35名立法會直選議員同5名區議會功能組別議員，其他選委會成員都係喺只得幾十萬人有份嘅小圈子入面產生，但美國選舉人係由全國人民選出，而且只能按照所屬州份嘅普選結果投票。
喺2017年10月，觀塘一間藥房有貓被指襲擊一名內地遊客，從而引起網上討論，仲有兩名本身有關注動物權益嘅立法會議員嘅跟進。不過，屈穎妍就曾經撰寫專欄文章，叫人唔好考慮事情對錯，然後又批評鄺俊宇由元朗踩過去唔係自己選區嘅觀塘，話佢鼓勵社會唔守法，仲話「大家可以愛心爆棚，但請別借愛心之名推倒法治」。
香港親中派喺2021年就西九文化區M+博物館「希克系列」藏品嘅題材問題進行批鬥，其中屈穎妍喺《大公報》發表文章，當中提及嘅各樣資料都被發現錯誤，包括收藏家嘅背景、董事局成員名單等。例如，佢提到梁振英同周梁淑怡係西九文化區管理局董事局成員，又形容佢哋2012年喺董事局之間嘅討論，但兩人其實從未出任過董事局成員。
屈穎妍嘅文章又話當時唐英年係副主席，但係董事局喺2014年起先至設副主席一職，至今都係由夏佳理出任。至於收藏家烏利．希克嘅背景方面，佢聲稱希克係1980年代瑞士駐華大使，但根據西九文化區網站資料，希克喺1995年先至被瑞士政府委任為大使，派駐中國、北韓同蒙古。
西周創建者，第一代西周天子，青銅器銘文珷，喺西伯昌同太姒嘅嫡次子。佢嘅正妻喺邑姜。夏商周斷代工程斷代其在位時間為前1046年至前1043年，《劍橋中國史》推測佢既在位時間約為前1049年至前1043年。
佢係香港親中陣營嘅支持者，曾經有份參與一份聯署，支持北京未經諮詢或香港人同意而強行訂立，兼夾惹起泛民主派爭議嘅《香港國家安全法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早瓜老襯。
莫嘉傑，香港親中派政治人。1995年9月1日出生。曾經參選2019年香港區議會選舉，出戰黃大仙龍星區但落敗，之後同一啲親中派人士合組KOL100，轉戰網絡，成為KOL。佢喺自己嘅YouTube頻道化名做「肥仔傑」。
佢係香港親中派人士，曾經多次發起針對非建制派嘅聯署，當中包括2014年要求港大中止戴耀廷副教授資格，以及2016年反對青年新政兩名立法會議員宣誓。就青年新政宣誓嘅宣誓風波，佢甚至曾經入稟法院，要求剝奪二人議員資格，並得到同屬親中派嘅莊永燦律師支持。
佢生於京畿道陽平，閔妃同純明孝皇后嘅父系遠親。生父閔泳駿係高麗侍郎閔迪鈞嘅23世孫、閔妃同純明孝皇后係高慮大僕卿閔仁鈞嘅22世孫、23世孫及朝鮮肅宗繼妃仁顯王后嘅生父閔維重嘅6世孫、7世孫。后日他的入養遠族族叔閔泳億、養父閔泳億爲閔維重嘅7世孫。
他嘅结婚了朝鮮高宗的后宮純獻皇貴妃嘅哥哥嚴俊源女嚴彩德。小年期嘅中國和日本旅行后還國及1905年官職任用。1906年伊藤博文的後見下高速陞進、大韓帝國內務部衞生課長，大韓帝國帝室會計評審委員等歷。但是1908年11月19日被的廢黜的腐敗罪名。
1907年3月他爲派遣於日本東京、朝鮮高宗嘅王名因爲純獻皇貴妃嚴氏嘅皇后冊封餘論日本政府的支援要請。當時日本人爲動物園展示及朝鮮人男女1人、他爲衝擊及花钱买了释放及朝鮮人男女。那一天以后他爲實力養成和敎育啓蒙、富國强兵運動、同衛生改善運動活動。
1910年10月2日任中樞院副贊議、1911年7月京畿道陽地郡郡守、早期的他是辭職同朝鮮總督府內務部的繼續推薦同他是不得不接受。1914年3月任利川郡郡守、1917年9月高陽郡郡守等歷。1919年11月任中樞院副贊議。
費孝通，又名費彝江，係中國社會學家、人類學家、民族學家、社會活動家，中國社會學同埋人類學嘅奠基人之一，喺江蘇蘇州嘅吳江出世。做過中央民族大學、北京大學嘅教授，亦係海聯會第一屆理事會嘅4位名譽會長之一。
利馬喺1535年1月18日由西班牙殖民者法蘭西斯克·皮澤洛建立，係秘魯嘅西班牙文化重地，著名嘅天主教建築包括16世紀嘅大教堂同埋聖・馬可仕全國大學。喺1500年代同1600年代，秘魯係西班牙語美洲僅次於波哥大同墨西哥城嘅經濟、文化重心。
國民革命軍北伐，又叫做國民政府北伐、中國國民黨北伐或者蔣介石北伐，係喺1926年去到1928年之間，中國國民黨領導嘅國民革命軍向北洋軍閥發動嘅內戰，因為國民革命軍嘅戰場係由南向北推進，所以又簡稱做「北伐」或「北伐戰爭」。
寧漢合流後，國民革命軍繼續北上，加入西北馮玉祥、山西閻錫山之後，1928年6月攻克京兆地方。奉系軍閥、安國軍總司令、安國軍政府海陸軍大元帥張作霖由北京撤去東北，但之後就因為皇姑屯事件而被炸死，佢個仔張學良喺嗰年年底宣布東北易幟，歸順國民政府。
國民政府喺北伐戰爭中，除咗透過直屬嘅國民革命軍之外，都吸收咗中國各地嘅反北洋勢力，成功將北洋軍閥同埋佢哋掌控嘅北洋政府瓦解。北伐結束之後，國民政府完成咗形式上嘅中國統一，成為喺國際上唯一代表中國嘅政權。
20世紀初，由4間美國及英國基督教教會夾份喺北京開辦。當時係中國教學質素同校園環境最優秀嘅大學之一，亦被認為係中國教會學校之首。校名源於北京嘅舊名「燕京」。而今美國哈佛大學嘅哈佛燕京學社就係以呢間學校命名嘅。
1949年中共建國後，燕京大學資產由中華人民共和國政府接管，跟住俾人分拆。民族學系、社會學系、語文系、歷史系併入中央民族學院，法學院併入北京政法學院、中國人民大學，經濟學系併入中央財經學院，第啲文科、理科多數併入北京大學，工學院併入清華大學，醫學系併入中國協和醫學院。
薊國喺商代建國，其間時斷時續，具體事迹已不可考。國君係伊祁姓，陶唐氏堯嘅後裔。《史記·周本紀》記載，武王褒封「帝堯之後於薊」。另有一種講法，薊國由黃帝部落嘅後裔建立。《禮記·樂記》記載，「武王克殷返商，未及下車而封黃帝之後於薊」。
北京商務中心區，係中國北京嘅核心商業區。位於北京朝陽區中東部建國門至朝陽門一帶，臨近第一使館區同埋第二使館區。區域集中咗北京嘅國際性金融商務辦公設施，國際企業、金融機構都喺呢度設立總部或分支機構。呢個區域部分地標包括中國國際貿易中心、中央電視台總部大樓等。
《藝伎回憶錄》係一部2005年嘅美國史詩式電影，由Rob Marshall做導演，史提芬史匹堡做監製，改編Arthur Golden嘅1997年同名小說《Memoirs of a Geisha》。章子怡飾演女主角「小百合」。
宋春麗，係中國女演員，河北冀縣出世。佢係北京電影學院「明星班」畢業生。依家佢係八一電影製片廠演員劇團嘅一級演員。之前佢亦係中國文聯委員，中國電影家協會理事，中國電視藝術家協會理事，同埋中國電影表演學會嘅副會長。
巴德瑪係內蒙古女歌手、演員，其中父母係當地歌手，受家庭熏陶自幼學習民歌並經常參加群眾文藝活動，佢演唱嘅長調民歌質樸優雅，具有好強嘅感染力，並通過內蒙古電台、電視台錄製成多種節目形式廣泛傳播。其中代表歌曲有《白灰馬》、《棗紅色的赤兔馬》、《富饒美麗的阿拉善》及《查干套海家鄉》。
《樂與怒》係一張講究搖滾精神同實力嘅唱片，Beyond對呢張唱碟非常滿意，喺錄音同編曲上都更自由，1993年5月初由日本返回香港宣傳本唱碟，5月2號喺香港電台搞咗一場Unplugged Live，並接受電台嘅訪問，期間透露一啲心底話。
樂隊喺5月27號喺馬來西亞吉隆坡都搞咗另一場Unplugged演唱會，並喺演唱會尾段宣佈計劃喺1994年頭返返當地搞一次更大型嘅演唱會，於是完咗香港同馬來西亞嘅宣傳，好快返到日本做嘢，1993年係Beyond成立十週年，年底打算喺香港搞一場紀念十週年嘅大型演唱會，點知個幾月後黃家駒就意外走咗。
電訊大廈，舊時叫新水星大廈，係香港一座寫字樓，喺灣仔告士打道3號。大廈由大東電報局起，1973年起好，由港督麥理浩爵士喺嗰年1月17號主持開幕。大廈取代中環水星大廈，做香港大東電報局第二代總部。大廈而家由大東電報局同澳洲電訊各佔50%形式合組國際通訊公司REACH管理。
2018年參加《Good Night Show 全民造星》，成為第38號嘅參賽者，初賽以攝人嘅拉丁舞比賽，得到盞藍燈。雖然喺30強被FOUL，但係同年11月3號仍然被邀請加入男團組合MIRROR，更加喺組合第三首歌《破鏡》做MV導演。
郭嘉駿係香港男藝人，2018年透過參加ViuTV選秀節目《Good Night Show 全民造星》入咗最後四十強而入行，做咗男子偶像組合ERROR成員。皆因佢身高有193厘米，所以有個花名叫「193」。
2021年4月，時任無綫電視副總經理曾志偉發表言論話ViuTV節目題材偏門，收視得4點，完全無得同翡翠台比，最多只係同J2台比，郭嘉駿接受傳媒訪問嗰陣反駁，話嗰啲所謂「收視」只係計幾百部電視，又反問「J2」係咪四十幾歲都仲「後生仔傾吓偈」嗰個。
吳保錡，係香港男藝人，2018年透過參加ViuTV選秀節目《Good Night Show 全民造星》入咗最後廿強而入行，做咗男子偶像組合ERROR成員。喺2022年推出咗個人單曲《猥瑣》，成為2022年度嘅樂壇男新人。
吳保錡喺2018年透過參加ViuTV嘅選秀節目《Good Night Show 全民造星》進入廿強而令大眾認識，比賽結束之後同肥仔、DeeGor同193組成男子偶像組合ERROR， 喺2018年12月2號推出歌曲《404》作為出道作品。
之後同ERROR其他成員一同參加ViuTv節目《花姐ERROR遊》，佢挑戰食辣拉麵同生吞魚頭嘅勇敢表現獲得唔少讚賞，佢嘅金句好似「快吞轟」及「惟快不破」更加流行一時。同年9月《花姐ERROR遊2》推出，而組合ERROR亦喺10月2號喺麥花臣體育館演出首次Talk Show《人到中年 口不擇言》ERROR道歉招待會，呢次嘅演出備受讚賞。
吳保錡細細個就鍾意音樂，識得彈琴同埋吹小號，除咗以ERROR身份推出嘅團體歌曲外，佢同時亦都以獨立音樂人身分PØK1同其他音樂人包括JNYBeatz、Delta T及Madboii等合作自資出咗好多首歌。
年頭因爆出三角戀緋聞而短暫宣佈休息反省。四月時《ERROR自肥企畫》熱播，吳保錡喺節目中成功完成高難度嘅片石及電結他挑戰，令觀眾重新認識佢嘅真性情並對佢改觀。節目結束播放後，吳保錡亦以獨立音樂人身分PØK1推出一手包辦曲詞嘅歌曲《W.
W.W.M》，繼續佢喺音樂上嘅創作。之後ERROR喺7月12號推出嘅派台歌《我們不chok》亦由佢聯同JNYBeatz同埋Delta T共同作曲。喺8月，吳保錡同ERROR成員為日本動畫電影《鱷魚君最後的100天》配音，呢次係佢首次擔任電影配音工作。
4月18日，吳保錡首次以ERROR成員名義推出獨唱單曲《猥瑣》，MV喺ERROR官方YouTube頻道首播。《猥瑣》亦得到咗Chill Club榜冠軍。，同年9月30日推出第二首作品《羅曼蒂克衰亡史》。
4月20日推出第4首個人單曲《Echo My Heart》。5月8日喺《Chill Club推介榜年度推介22/23》上獲得男新人銀獎。ERROR首部擔正演出嘅電影《陰目偵信》亦定檔喺8月10日上映。
何啟華，花名阿Dee，係香港男演員，2014年憑網上MV《日日去鳩嗚》飾演「華Dee」而出名，之後有拍電影同參與ViuTV電視節目嘅演出，包括2018年參加《Good Night Show 全民造星》而為大眾所認識，其後加入由改節目衍生嘅男團ERROR。
許軼係香港女歌手，香港KPOP舞團「BRIGHTEN Dance HK」成員，2018年去過韓國做練習生半年，2021年參與ViuTV搞嘅真人騷選秀《全民造星IV》，入圍總決賽，最後攞到季軍，係女團COLLAR其中一位成員。
喺96強前哨戰，王家晴因演唱《紅綠燈》時失準，輸畀對手1號參賽者蘇雅琳而跌入復活區。之後俾導師許廷鏗復活並加入佢帶領嘅A組晉身60強。於60強對決時，同隊員林泳怡、何佩婷、徐嘉蔚、盧芷韻、陳景晴組成一隊，先後演繹自選項目《剎那的烏托邦》同埋指定歌曲《Bang Bang》，之後喺評判評核以0比5大敗畀B1組，但王家晴未被淘汰，並躋身40強。
喺40強，就同曾善婷、黃詠霖、盧芷韻一組，自選項目係由佢做主角嘅《我好得閒》，然後表演指定歌曲《無忘花》，並獲得呢個回合5位評判一致睇好，擊敗B1組，晉身30強。喺30強比賽，王家晴有份出演《七個小矮人》同埋A組全組出演嘅《無力也請相信》。
之後去到25強比賽，A組同B組參賽者被重新分組，王家晴被編入同林暐翹、陳泳伽、葛綽瑤同區廷筠一組，導師係男子組合ERROR隊長梁業，演譯《NoBody笨珠》，賽後得到節目監製花姐黃慧君大讚唱歌技巧有好大進步，並喺完成頭3組比賽後率先以294.
喺2021年12月25號《全民造星IV》總決賽，王家晴跳唱《收聲多謝》同埋一場跳舞對決，最終結果係排名第八，但係王家晴嘅整體表現令到花姐喺接受傳媒訪問嘅時侯表示對王家晴刮目相看，指出「同之前比真係差好遠」。
喺2022年1月12號晚六點半，ViuTV喺香港尖沙咀海港城海運觀點舉辦嘅「Hold Your Breath」官方記者會中，宣佈女子組合COLLAR正式出道，王家晴係其中一位成員，亦係全團最年幼嘅成員。
喺前哨戰時，蘇雅琳表演跳唱《Good Time》並獲得評判一致投票，擊敗28號參賽者王家晴，跟住晉身60強同埋加入梁祖堯導師組別。而60強首輪分組對決時，同隊員沈貞巧、黃雅慧、余嘉熙、林暐翹、楊芷程組成一隊，喺在自選表演以戲劇形式表演《六條金魚》，而指定歌曲表演《BOSS》，並擊敗A組，晉身40強。
喺40強，就同黃雅慧、余潔滢、何榛綦，自選項目係用童年遊戲融入歌曲同演出《猜‧情‧尋》，喺指定項目演譯《狂人日記》，最終輸畀A組，但由於蘇雅琳唔喺死亡名單，最終未被淘汰，並躋身30強。到30強嘅比賽中，蘇雅琳有份出演《浮雕》、《未知道》及《勞斯.
萊斯》。其中喺《勞斯.萊斯》中飾演主角勞斯，憑住佢同林暐翹嘅精彩演出，最終贏得評判認同獲勝。喺25強賽，A組同B組拆散並重新分組，蘇雅琳聯同邱彥筒、李芯駖、黃斯琪、穎蕎被編入一組，導師係MIRROR成員江𤒹生，演譯原創歌曲《I don't need that》，分數係248分，喺五組排名第三，五位成員就晉身《全民造星IV》總決賽。
何洛瑤中一嗰陣睇過《進擊的巨人》之後就鍾意咗動漫同日本文化，開始Cosplay唔同嘅動漫角色。何洛瑤亦由中三開始學結他，識得自彈自唱。畢業之後何考入香港浸會大學持續教育學院讀視覺藝術，之後喺女僕咖啡廳Maidoll Mirage度做侍應生。
何洛瑤喺2021年參加咗ViuTV選秀節目《全民造星IV》 ，第一回合就擊敗咗人氣YouTuber劉展翹晉級而獲關注，之後喺B4組《妖女》表演中仆親但立刻當冇事而獲得評判嘅讚賞。不過因為賽制關係，俾導師梁祖堯選中，佢打到入40強後止步。
Sica出局後，Telegram群擁躉洗版式鬧導師梁祖堯，亦有人指梁係公器私用。Sica做直播安撫群眾，並感謝阿祖同B team。喺事後訪問，Sica又話唔開心主要係因為擁躉用粗口鬧阿祖，並且睇到打冷震。
雖然Sica已經出局，但係人氣不跌反升。喺其後嘅20強記者會，縱然完全唔關佢事，仍有擁躉拉橫額到場聲援，人數甚至多過一啲20強參賽者。Sica亦成為《全民造星IV》中首個有應援巴士同應援燈箱嘅參賽者。
雖然何洛瑤無緣加入女團，但佢喺2022年1月都俾ViuTV簽咗做藝人。因為同另外兩位《造星IV》出身嘅藝人許寶恆同葛綽瑤係同一個經理人Katie，班支持者鍾意叫佢哋三人做「YOLICA」。佢頭一次主持嘅節目係音樂節目《Chill Club推介》，之後慢慢多響唔同節目入面亮相。
此外何洛瑤又克服社恐，順利完成出道後第一個個人公開演出。此外何洛瑤都有嘗試作曲，並且喺《男女自然觀察學會》中話自己嘅目標係成為歌手。佢終於喺2023年7月31日派台咗第一首歌《天氣之女》，並喺同年9月推出嘅第二首歌《be friend ok?
楊安妮係香港女藝人，出道前係專業舞蹈員，2021年參加ViuTV搞嘅選秀節目《全民造星IV》攞到第5名，跟住做咗MakerVille合約女藝員，出道後仍繼續排舞師嘅專業。佢男朋友係《全民造星V》亞軍黃家灝。
楊安妮喺香港出世，先後讀大坑東宣道小學、匯基書院同香港城市大學副學士課程。佢由16歲開始做伴舞員，參與過唔少大型比賽同表演，同過唔少歌手合作過。佢亦曾經去日本同北京進修舞蹈超過一年，返香港後做自由身跳舞教師同排舞師。
楊安妮2021年參與ViuTV搞嘅真人騷選秀《全民造星IV》，最後雖然評判分攞到第3名，但由於觀眾分只係得第7名，總成績拉返勻就係第5名。不過因為佢唔想入女團，成為咗唔係女團成員嘅參賽者入面名次排得最前嘅一位。
楊安妮雖然冇應承加入女團COLLAR，不過佢2022年頭用合約藝員身份正式加盟ViuTV，主要做節目主持，工餘亦有幫P1X3L、COLLAR同Lolly Talk等團體排舞。相比起其餘四位同期加入嘅女藝員，楊安妮出鏡機會相對較多，2023年頭更頭一次有自己一個人主持嘅節目《日本winwin企画》。
怨曲係一種用到五聲音階嘅民間音樂，有特別嘅和音，風格相當憂怨，所以就叫「怨曲」。喺節奏上，怨曲比較多會用 12 小節嘅結構，每行頭嗰兩段半小節實會有歌詞，4/4 拍，帶有切分音，最簡單嗰種怨曲成首曲會分做三大節，每節都有特定嘅和音特性，速度相當多變，由 60 bpm 至 180 bpm 嘅作品都有。
第25屆香港電影金像獎頒獎禮喺2006年4月8號喺紅磡香港體育館搞。由於呢屆係香港電影金像獎第25屆舉行，因此特別請咗過去幾屆嘅影帝、影后包括劉德華、梁朝偉、周潤發、洪金寶、張曼玉等參與，去過荷里活發展嘅影星成龍，導演包括侯孝賢、關錦鵬同女演員章子怡等一眾藝人就會做頒獎嘉賓。
第32屆香港電影金像獎喺2013年4月13號喺香港文化中心大劇院搞，頒21個獎。呢屆金像獎以「向菲林致敬」為主題，紀念菲林對電影製作嘅貢獻。曾志偉、鄭中基、林家棟、林曉峰做司儀，鄭啟泰做頒獎禮布幕同旁白。
第29屆金曲獎，由中華民國文化部影音產業局同國立傳統藝術中心一齊主辦，前者主辦流行音樂類、後者就主辦傳統暨藝術音樂類。參賽作品限2017年以臺灣地區做首次發表地嘅作品。流行音樂類入圍名單喺2018年5月16號公佈。
第32屆金曲獎，由中華民國文化部影音產業局同國立傳統藝術中心主辦，前者主辦流行音樂類、後者就主辦傳統暨藝術音樂類。台語歌手曹雅雯同原住民歌手桑布伊分別以《自本》同《得力量》入圍咗年度專輯、年度歌曲等8個獎，係呢屆流行音樂類入圍大贏家。
陳志遠出身校園民歌世代，學歷只得初中。20歲前參加蘇芮嘅樂團，做鍵盤手，喺華國大飯店駐唱。1976年參與楊弦企劃嘅校園民歌專輯《中國現代民歌2》，開始投入唱片編曲工作。1977年參加《金韻獎》系列校園民歌專輯編曲，負責好多《金韻獎》民歌時代嘅經典名曲嘅編曲，都是透過佢豐富而音樂性飽滿嘅編曲，所以提升咗質感、藝術性同豐富嘅生命力，例如1980年編曲《龍的傳人》。
由於佢嘅編曲能力深厚，所以彌補到民歌時代好多檯面上素人歌手用結他自彈自唱嘅創作曲，喺和弦、編曲、結構、配器等音樂性上嘅薄弱，令呢啲原本唔夠音樂根砥嘅素人校園民歌改頭換面。但喺當年唔重視編曲者嘅環境下，編曲人員好少被註明喺專輯入面或歌名下，因此好多人而家只記得民歌歌手，但好少知道編曲者嘅佢喺幕後推動民歌嘅重要性。
1978年參與鳳飛飛專輯《一顆紅豆》嘅單曲《菊花》編曲，跟住進入流行音樂嘅編曲同製作。1986年，同好友梁弘志、陳復明、鈕大可、曹俊鴻合組可登唱片。加入飛碟唱片後，同陳大力、陳秀男、陳樂融、陳耀川四名音樂製作人合稱「五陳」。
佢係當時飛碟唱片嘅首席製作人，同滾石唱片嘅李宗盛齊名。但佢作風低調，極少出現喺電視或媒體上，即使露面都成日拒絕拍照或受訪。迫不得已要上專輯封面時，都刻意帶住墨鏡、帽去保持隱密。同當時積極喺幕前曝光、甚至成日有緋聞嘅李宗盛好唔同。
1990 陳揚〈愛到最高點〉 · 1990 屠穎〈我是個不喜歡熱鬧的人〉 · 1991 李泰祥〈春天從愛情來〉 · 1992 張弘毅〈流離人生〉 · 1993 殷文琦〈吻別〉 · 1994 陳揚〈龍貓巴士〉 · 1996 王繼康〈歡聚歌〉
2000 黃大煒、郭巍〈秋天1944〉 · 2001 鄧志明〈我要的幸福〉 · 2002 鍾興民〈雙截棍〉 · 2003 陳志遠〈時間的滋味〉 · 2004 鍾興民〈布拉格廣場〉 · 2005 羅大佑、朱敬然、陳彥江〈美麗島〉 · 2006 洪晟文〈暗舞〉 · 2007 陳主惠〈造字的人〉 · 2008 小安〈特務J〉 · 2009 鄧志明〈As Love Begins to Mend〉
2010 鄧志明〈好膽你就來〉 · 2011 蔡科俊〈免費教學錄影帶〉 · 2012 五月天、陳建騏〈諾亞方舟〉 · 2013 常石磊〈蓋亞〉 · 2014 趙兆〈風吹麥浪〉 · 2015 佛跳牆〈給你看〉 · 2016 蘇打綠、林暐哲〈痛快的哀艷〉 · 2017 盧凱彤〈還不夠遠〉 · 2018 溫奕哲〈閻羅王〉 · 2019 尊室安〈遙遠的所在〉
《搭錯車》係以台北市信義路眷村為背景著名嘅歌舞電影，1983年喺臺灣上映，台灣MV風氣可謂濫觴於本片。由虞戡平導演，黃百鳴、吳念真編劇，鐵孟秋制片，演員包括孫越、江霞、吳少剛、劉瑞琪、李立群，幕後配唱就由蘇芮擔任，當時仍然係學生嘅何篤霖喺結局時擔任成身金漆近乎半裸嘅舞者。
呢套戲喺1983年第20屆金馬獎入圍最佳男主角、最佳女配角等十一項大獎提名，最後奪得最佳男主角、最佳原作音樂、最佳插曲、最佳錄音等4項大獎，虞戡平導演對江霞喺片中精湛，令人動容嘅演出就未能奪得最佳女配角一獎，深感遺憾，其廿幾年後喺呢套戲於電視台重播所做嘅回顧訪談中仍然耿耿於懷，認為「佢應該得獎嘅」。
趙增熹，著名音樂製作人，主要從事香港流行歌曲幕後工作，包括唱片監製、編曲、作曲、演唱會音樂總監、電影配樂等。亦係香港管弦樂團既客席指揮。多年嚟替張國榮、梅艷芳、張學友、林憶蓮、李克勤等製作過好多膾炙人口既經典金曲同専輯。
1997年，張學友既金牌監製歐丁玉，邀請趙增熹擔任由張學友主演的音樂劇《雪狼湖》既指揮。個音樂劇非常成功，係港連開四十二場。同年，趙增熹憑《甜蜜蜜》、《嬤嬤煩煩》及《色情男女》同時獲提名1996年度香港電影金像獎最佳原創電影音樂，最後以《甜蜜蜜》攞獎而聲明大噪。
係梅艷芳、黎明等演唱會上擔任過和音同琴手後，90年代中期，趙增熹開始擔任演唱會音樂總監，歌手包括王菲、劉德華、李克勤、葉蒨文、陳慧琳、容祖兒等。2000年起幫李克勤監製一系列《演奏廰》為主題既演唱會及専輯，均大獲好評，業界內外均掀起回响。
2012年開始，趙增熹為香港旅遊發展局重點節目《除夕倒數詠香江煙花匯演》創作主題音樂，一直沿用到依家。2019年為香港藝術館「未開館‧先開鑼」主旋律創作計劃擔任指導音樂家。2014年更獲邀為香港電台及香港青年協會既萬人音樂會擔任創新健力士世界紀錄見證人，佢既專業廣為業界及大眾所認同。
進入2010年，趙增熹開始將工作重心放係音樂教育上。2016年成立社企「大台主」音樂及多媒體文化種子計劃，走訪唔同中學和大專院校，舉行免費講座及招募，為有志以音樂作專業的年青人，免費提供培訓，讓學生全面了解幕後製作音樂的知識，指導學生點樣運用科技以最少成本一手包辦音樂製作、以至行銷。
陳光榮係香港作曲人、前樂隊Fundamental成員。佢亦係香港歌手周柏豪、馮曦妤、鄭伊健嘅歌曲監製。周柏豪同馮曦妤亦做過陳光榮錄音室嘅工作人員。馮曦妤主要做和音。佢為多套電影做過配樂，主要合作導演係劉偉強。
陳光榮早年喺九龍城出世同成長，分別住過喺嘉林邊道同城南道，讀過天主教伍華小學同天主教伍華書院，同Fundamental其餘成員都係同校同學。讀書期間活躍校內歌唱比賽，主要為比賽伴奏。又參與過校際音樂節活動。
佢10歲開始學彈結他，自1987年起為唔同歌手作曲。喺1990年代期間，佢大部份作品都係同鄭伊健合作，因為幫鄭伊健創作嘅歌曲走紅，令陳光榮嘅知名度大大提升。最輝煌時期就係喺1997年嘅鄭伊健演唱會做音樂總監，代表作就係古惑仔或其它電影主題曲或插曲，《友情歲月》更成為金曲作品。
陳光榮自中二開始用「Comfort」呢個英文名，靈感來自當年買嘅一對「Adidas」運動鞋嘅型號。由於朋友同其他學校嘅學生睇見佢着「Comfort」鞋，於是叫佢做「Comfort佬」，慢慢用咗佢做洋名。
金培達 ，MH，係香港音樂人，流行曲同電影配樂創作者。佢先後憑住電影《星願》、《忘不了》、《如果·愛》、《伊莎貝拉》、《十月圍城》、《武俠》、《寒戰》同《七月與安生》，攞過11次香港電影金像獎最佳原創電影音樂獎同最佳原創電影歌曲獎。
譚盾，湖南長沙人，當代古典音樂作曲家、指揮家。佢創作嘅著名作品包括電影配樂《卧虎藏龍》、《英雄》、2008年北京奧運會頒獎儀式音樂等等。譚盾嘅作品視聽元素多樣，成日借鑑中國傳統音樂風格，並運用非常規樂器等進行實驗音樂嘅探索。
譚盾喺湖南長沙嘅絲茅沖出世，喺湖南省長沙市第一中學畢業。1975年7月高中畢業後，下放到望城縣黃金鄉農村插隊，後喺望城縣京劇團開始佢職業音樂家嘅生涯。1977年，譚盾考入中央音樂學院作曲系，師從趙行道、黎英海，攞到作曲碩士學位，佢開始接觸到武滿徹、佐治·克拉姆、亞歷山大·葛爾、漢斯·維爾納·亨策、尹伊桑、周文中等當代作曲家。
譚盾依家係美國國籍，旅居於紐約。1997年7月1號香港回歸慶典上，譚盾同大提琴家馬友友同流行音樂巨星張學友合作演繹交響曲《天·地·人》。譚盾曾被評做影響世界嘅十位華人之一、2010年做中國上海世博會全球文化大使、2013年被聯合國教科文組織任命做親善大使。
2008年時，譚盾同YouTube合作，參與創建咗「Youtube交響樂團」，係全球首個網上協作樂團。2009年初進行全球報名，並由世界各地嘅音樂家，評判團同YouTube 使用者揀咗近90名入圍者，參加2009年4月15號喺紐約卡內基音樂廳舉行嘅YouTube 交響樂團首場演奏會。
《十月圍城》係套2009年上畫嘅華語電影，由陳德森執導，甄子丹、王學圻、梁家輝、謝霆鋒、任達華、胡軍、范冰冰、李宇春、黎明、曾志偉主演。套戲主要係講1906年10月孫中山到香港同革命黨人見面，有一班義士保護孫中山嘅故仔。
《寒戰》係一部喺2012年上映嘅警匪題材嘅港產片，由陸劍青同梁樂民執導，郭富城同梁家輝主演。呢套戲係第17屆韓國釜山電影節嘅開幕影片，喺2012年11月8號喺香港同中國大陸上映。呢部電影喺第三十二屆香港電影金像獎上榮獲最佳電影等合共9個獎項。
《金都》係一齣2020年香港愛情電影，由黃綺琳執導，香港「首部劇情電影計劃」第四屆大專組嘅得獎作品，香港電影發展局電影發展基金同創意香港資助，鄧麗欣、朱栢康主演，2020年上映。靈感正係導演屋企附近嘅婚慶商場「金都商場」。
金曲獎最佳音樂錄影帶獎係依家金曲獎頒發獎項，自1990年首屆金曲獎設「最佳單曲歌唱錄影帶影片獎」同「最佳單曲歌唱錄影帶導演獎」後，除1997年第8屆至1999年第10屆外，每屆金曲獎都頒發音樂影片獎項。
《信仰》係台灣歌手張信哲出嘅第二十三張個人專輯，都係喺新力音樂時期五張國語專輯入面嘅第三張。呢張專輯入面結他喺編曲中佔咗主導地位，《愛不留》同《信仰》最為專輯嘅兩首主打做咗佢歌唱事業嘅兩個經典作品，兩首歌曲嘅MV喺加拿大温哥華附近拍，喺風景好靚嘅湖泊攞景，而《愛不留》MV入面張信哲拎咗佢多年學習嘅小提琴表演。
年度歌曲獎係依家金曲獎頒發獎項，喺1990年第1屆起設立「最佳年度歌曲獎」，1997年第8屆起廢除，自2006年第17屆起恢復頒發。呢個獎係每年金曲獎重大獎項之一。2017年第28屆金曲獎開始，「最佳年度歌曲獎」改做「年度歌曲獎」。
臺灣歌手蔡依林喺2010年8月發行個人第11張錄音室專輯《Myself》，但呢隻碟喺銷量方面並冇預期咁好，呢隻碟雖然令蔡依林喺臺灣年度唱片銷量做咗女歌手嘅冠軍，但呢隻碟喺臺灣僅有超過6.5萬張嘅銷量，係蔡依林出道至依家銷量最低嘅錄音室專輯。
《玫瑰少年》係臺灣歌手蔡依林嘅一首國語歌，呢首歌由剃刀蔣同蔡依林一齊作曲，蔡依林同阿信一齊填詞，剃刀蔣監製。呢首歌由索尼音樂同凌時差音樂響2018年12月26號發行。呢首歌獲得第30屆金曲獎年度歌曲獎。
歌曲名稱「玫瑰少年」就係葉永鋕，葉永鋕在生嗰時響臺灣屏東縣立高樹國民中學，因為佢嘅性別氣質而成日受到同學嘅欺凌。2000年4月，葉永鋕被發現身受重傷，送院之後不治死亡，之後呢件事引起臺灣社會對於性別平等教育嘅廣泛討論。
歌曲《玫瑰少年》以「葉永鋕事件」為靈感，由剃刀蔣同蔡依林一齊作曲，由蔡依林同阿信一齊填詞，由陳怡茹擔任歌詞協力、剃刀蔣編曲同監製。該呢首歌嘅編曲融合咗南洋樂器、熱帶浩室同舞場雷鬼音樂風格，係一首情感細膩且具有強烈文字力度嘅歌曲。
2019年2月，蔡依林發佈《玫瑰少年》嘅MV，呢支MV由Ryan Parma執導。蔡依林喺MV中同舞者身着分別代表「束縛」同「做自己」嘅西裝同便裝兩套造型，配搭舞蹈動作同面部表情，以長鏡頭嘅拍攝方式表現歌詞中「誰把誰的靈魂，裝進誰的身體，誰把誰的身體，變成囹圄囚禁自己」嘅概念。
2019年5月12號，歌曲《玫瑰少年》獲得中華音樂人交流協會2018年度十大單曲。同年5月15號，第30屆金曲獎公布入圍名單，歌曲《玫瑰少年》入圍年度歌曲獎。同年6月29號，歌曲《玫瑰少年》獲得第30屆金曲獎年度歌曲獎，蔡依林仲因此成為史上獲得該獎項次數最多嘅歌手。
2019年1月5號，蔡依林參加錄製臺視舉辦嘅「2019超級巨星紅白藝能大賞」，喺活動現場演唱《玫瑰少年》。同年8月30號，蔡依林參加「2019愛奇藝尖叫之夜·華人歌曲音樂盛典晚會」，喺活動現場演唱《玫瑰少年》。
同年12月14號，蔡依林參加「第13屆音樂盛典咪咕匯」，喺活動現場演唱《玫瑰少年》。2023年6月5號，蔡依林登上日本YouTube音樂頻道《The First Take》，喺呢個頻道演唱歌曲《玫瑰少年》。
金曲獎最佳專輯製作人獎係依家金曲獎頒發獎項，自1990年第2屆金曲獎開始設立，現有「流行音樂類」演唱類、「流行音樂類」演奏類同埋「傳統暨藝術音樂類」等3項專輯製作人獎，流行音樂演唱類另有自2007年第18屆起增設嘅最佳單曲製作人獎。
洪敬堯出道以嚟為數以千計歌曲進行編曲同加工，雖然冇好似阿爸阿哥噉樣成為螢光幕前嘅歌王，但佢嘅編曲技巧喺音樂圈之中幾出名。出道初期洪敬堯曾經為蘇芮、周華健、庾澄慶、張信哲等歌手製作單曲，係周杰倫嘅第一位製作人，亦都同羅志祥、張惠妹、許茹芸、五月天、蔡依林、張韶涵、黎明、S.
2013、2014年，連續兩年發行兩張個人專輯，2014年3月7號，舉辦咗堯身一變LEGACY演唱會。並喺華視、TVBS偶像劇《A咖的路》演飾音樂總監，亦喺幕後訓練無樂器同唱歌基礎嘅吳慷仁、夏于喬同陳怡蓉。
Hush，本名陳家偉，2020年改名做陳品赫，係臺灣男歌手同詞曲作家，做過Hush!樂團嘅主唱。Hush喺大學攻讀哲學系，對星象、塔羅等充滿神祕事物都有興趣，因此喺佢嘅詞曲創作入面成日以哲學角度做出發點詮釋生命同愛情。
金曲獎最佳作詞人獎係依家金曲獎頒發項目，喺1990年首屆金曲獎設立。1991年第3屆起至1996年第7屆完，依歌詞語言分做「最佳國語歌曲作詞人獎」同「最佳方言歌曲作詞人獎」2獎項。1997年第8屆起，原作詞人獎項合併同歸喺「流行音樂類」獎項。
同年喺增設嘅「傳統暨藝術音樂作品類」獎項入面，另頒「傳統暨藝術音樂作品類」最佳作詞人獎，直至2014年第25屆傳藝金曲獎中併入「最佳創作獎」。歷屆入圍嘅作品唔理喺詞同曲嘅配合同流暢，喺用字嘅精準度、營造嘅氛圍等都屬各年度嘅上乘作品。
佢都有文學評論同散文、小說、詩等創作，攞過香港嘅「青年文學獎」。有關張愛玲、穆旦等嘅論文喺過香港、台北同北京出版，2本喺香港出版嘅小說都入選香港青文書屋出版嘅《香港文學書目》，入選香港200本重要文學創作嘅列表。
大韓民族，又叫朝鮮人，主要住喺朝鮮半島嘅人。由於第二次世界大戰後日本人撤出半島，為美蘇兩股勢力佔領，從而分成南方嘅大韓民國、北方嘅朝鮮民主主義人民共和國，故此有大韓民族、朝鮮人各自叫法。中華人民共和國，亦有少數大韓民族住喺東北，官方叫佢哋朝鮮族。
喺《夢圓東方2020東方衛視跨年盛典》，藝人王凱揀唱由香港填詞人林夕填詞嘅張國榮歌《我》，但螢光幕打出嘅歌曲資料，作詞人一欄就變咗做「佚名」，林夕個名就被消失。呢個做法被懷疑同林夕支持香港反逃犯條例修訂運動有關。
中國音樂家協會，係中國一個專業嘅音樂家組織，會員主要係中國大陸嘅音樂工作者，都係中國文聯同國際音樂理事會成員。協會喺1949年7月創立，原名係中華全國音樂工作者協會，依家轄36個團體會員，13000幾名個人會員。
中國音協實行人會員同團體會員制相結合嘅方式。申請入會者要有中華人民共和國國籍，喺音樂行業有一定嘅成績同遵守協會章程，經兩名會員介紹向協會提出申請，協會審批合格後，就入到會。另外旅外華人音樂家同外國音樂家例如對中國音樂作出一定貢獻，經協會准準可成為榮譽會員。
2003年12月12號北京市第一中級人民法院對張俊以判處6年有期徒刑，有張俊以嘅署名有《向天再借五百年》在內嘅大量作品，再次出現嗰陣「張俊以」嘅署名已然消失。《成都晚報》引述業內人士意見認為，張俊以署名權被單方面剝奪，意味住呢啲作品已經返到本來嘅情況。
但係張俊以雖然犯罪獲刑，並唔意味住佢嘅著作權唔受法律保護。佢署名過嘅作品已經公開發表，從著作權嘅角度嚟睇，佢已攞到合法嘅署名權。只要合作者唔提出異議，都冇訴諸法律，張俊以嘅署名權就唔應該被相關播出單位單方面剝奪。
張宏光，係中國作曲家、北京電影學院教授。佢喺中央音樂學院作曲系畢業，佢之後做咗北京電影學院中國電影音樂研究院副院長。佢亦做過2004年夏季奧林匹克運動會閉幕式「中國八分鐘」、慶祝中華人民共和國成立六十周年焰火晚會、第十一屆全運會開幕式同2010年廣州亞殘運開幕式等活動嘅音樂總監。
張宏光為《向天再借五百年》、《等待》、《精忠報國》、《鴻雁》、《美人吟》、《陽光路上》、《最後的傾訴》等歌嘅作曲人，《母親》、《父親》、《常回家看看》、《兒行千里》、《春天的故事》、《兩隻蝴蝶》、《狼愛上羊》、《窗外》等歌嘅編曲人。
張千一，男，朝鮮族，係遼寧瀋陽人，中國作曲家，有一級作曲職稱，中國人民解放軍總政治部歌舞團團長，有國務院政府特殊津貼，第九屆、十屆、十一屆全國政協委員，中國音樂家協會理事、中國音樂家協會青年音樂家分會副會長。
係中國大陸嘅男歌手同音樂家、中國國家一級演員，內蒙古呼倫貝爾新巴爾虎左旗嘅蒙古族人。佢喺2005年出版嘅《吉祥三寶》單曲風靡全中國大陸而出名。期間亦做過中國國際廣播電台嘅播音員同埋呼倫貝爾學院院長助理、民族藝術研究院源自同埋北方少數民族藝術團團長等職。
佢喺麻省嘅茜琳出世，喺1840年代中期佢同佢老豆Aaron喺波士頓開咗一間音樂鋪。佢亦都係音樂出版商同作曲家，佢喺1855年嘅作品《Twinkling Stars are Laughing, Love》直到1902年同1904年先由海頓四重唱團演唱並錄音。
而1868年嘅傷感歌《Dreaming of Home and Mother》喺內戰時代好受歡迎，之後亦有傳唱，佢喺中國嘅版本《送別》同日本嘅版本《旅愁》嘅翻譯版本都好受歡迎。1845年前後，佢組織黑臉戲團「Ordway's Aeolians」，喺波士頓嘅佢喺大廳演出，並喺全國範圍內巡演，去推廣自己嘅出版業務。